แอนดี โกลด์สเวิร์ทธี

**แอนดี โกลด์สเวิร์ทธี** () (26 กรกฎาคม ค.ศ. 1956 - ปัจจุบัน) เป็นประติมากร ช่างภาพ และนักต่อสู้เพื่อสิ่งแวดล้อม คนสำคัญของอังกฤษที่ตั้งถิ่นฐานอยู่ในสกอตแลนด์ ผู้สร้างงานประติมากรรมประเภทที่เรียกว่าศิลปะเฉพาะที่ และ ธรณีศิลป์ ที่จะตั้งอยู่ท่ามกลางสิ่งแวดล้อมที่เป็นธรรมชาติ งานศิลปะของโกลด์สเวิร์ทธีใช้วัสดุธรรมชาติหรือวัสดุที่พบทั่วไปในการสร้างงานที่อาจจะเป็นทั้งงานชั่วคราวหรืองานที่ถาวรที่มาจากลักษณะและสิ่งแวดล้อมธรรมชาติ

## ประวัติ
โกลด์สเวิร์ทธีผู้เกิดเมื่อวันที่ 26 กรกฎาคม ค.ศ. 1956 ที่เชสเชอร์ในสหราชอาณาจักรเป็นบุตรของอัลลิน โกลด์สเวิร์ทธี (ค.ศ. 1929–ค.ศ. 2001) อดีตศาสตราจารย์ทางสาขาคณิตศาสตร์ประยุกต์ ที่ มหาวิทยาลัยลีดส์ โกลด์สเวิร์ทธีเติบโตขึ้นทางด้านฮาร์โรเกทของลีดส์ในเวสต์ยอรค์เชอร์ ตั้งแต่อายุได้ 13 ปีโกลด์สเวิร์ทธีก็ทำงานในฟาร์ม และมีความเห็นว่าคุณสมบัติของงานประจำที่ซ้ำๆ กันของงานที่เกี่ยวกับการทำฟาร์มก็คล้ายคลึงกันกับกระบวนการสร้างงานประติมากรรม  ดังที่กล่าวไว้ว่า “งานส่วนใหญ่ของผมก็คือการขุดเก็บมันฝรั่ง ที่คุณต้องจับจุดให้เข้ากับจังหวะ (rhythm) ของงาน”

โกลด์สเวิร์ทธีศึกษาวิจิตรศิลป์ที่วิทยาลัยศิลปะที่แบรดฟอร์ดระหว่างปี ค.ศ. 1974 ถึงปี ค.ศ. 1975) และที่เพรสตันโพลีเทคนิค ค.ศ. 1975 ถึงปี ค.ศ. 1978 จนได้รับปริญญาตรีสาขาศิลปะ

หลังจากจบมหาวิทยาลัยแล้วโกลด์สเวิร์ทธีก็ย้ายไปอยู่ที่ยอร์คเชอร์, แลงคาสเชอร์ และต่อมาคัมเบรีย ในปี ค.ศ. 1985 โกลด์สเวิร์ทธีก็ย้ายไปอยู่ที่แลงโฮล์มที่ ดัมฟรีส์และกาลโลเวย์ในดัมฟรีส์เชอร์ในสกอตแลนด์ และปีต่อมาที่เพนพอนท์ กล่าวกันว่าการย้ายไปทางเหนือขึ้นเรื่อยๆ อาจจะมีสาเหตมาจาก “วิถีชีวิตที่ไม่อยู่ในความควบคุมของ[โกลด์สเวิร์ทธี]” แต่ก็เป็นเหตุผลบางส่วนที่ประกอบกับความต้องการที่จะไปทำงานในบริเวณที่เหมาะกับ “สถานะทางเศรษฐกิจ”

ในปี ค.ศ. 1993 โกลด์สเวิร์ทธีก็ได้รับปริญญาเกียรตินิยมจากมหาวิทยาลัยแบรดฟอร์ด ในปัจจุบันโกลด์สเวิร์ทธีเป็นศาสตราจารย์อยู่ที่มหาวิทยาลัยคอร์เนลล์

ในปี ค.ศ. 2001 ทอมัส รีเดิลส์ไฮเมอร์กำกับภาพยนตร์เกี่ยวกับชีวิต, ปรัชญาการสร้างงานศิลปะ และ งานศิลปะโดยโกลด์สเวิร์ทธี ชื่อ “Rivers and Tides”

## ลักษณะงานศิลปะ
 
วัสดุที่โกลด์สเวิร์ทธีใช้ในการสร้างงานศิลปะก็รวมทั้ง ดอกไม้สีสด, ใบไม้, แท่งน้ำค้างแข็งย้อย (icicle), โคลน, ดอกสน (pinecone), หิมะ, หิน, กิ่งไม้ และ หนาม โกลด์สเวิร์ทธีกล่าวว่า 

 โกลด์สเวิร์ทธีถือกันว่าเป็นศิลปินผู้ริเริ่มศิลปะการวางหินเชิงสมมาตร (Rock balancing) สมัยใหม่ สำหรับงานศิลปะชั่วเวลาโกลด์สเวิร์ทธีมักจะใช้มือเปล่า, ฟัน หรือหาเครื่องมือง่ายๆ ในการช่วยเตรียมและจัดรูปแบบของงาน แต่ถ้าเป็นงานถาวรเช่น “หลังคา”,  “แม่น้ำหิน” หรือ “กองหิน” (Cairn) หรือ  “ทางอาบแสงจันทร์” และ “หินชอล์ค” โกลด์สเวิร์ทธีก็อาจจะใช้เครื่องมือไฟฟ้า การสร้างงาน “หลังคา” โกลด์สเวิร์ทธีทำร่วมกับผู้ช่วยและผู้วางกำแพงหินเปลือย (dry-stone waller) เพื่อทำให้สิ่งที่สร้างขึ้นสามารถยืนหยัดต่อสภาวะอากาศและเวลาได้ยืนนาน

ภาพถ่ายเป็นองค์ประกอบสำคัญในการสร้างงานศิลปะของโกลด์สเวิร์ทธี เพราะธรรมชาติของที่สร้างมักจะเป็นงานประเภทที่ “แปรรูป” (transient state) ที่เป็นงานชั่วเวลาที่แปรเปลี่ยนไปทุกขณะที่ทำ เช่นการสร้างงานประติมากรรมด้วยแท่งน้ำค้างแข็งย้อยที่เมื่อสร้างแล้วก็อยู่ได้เพียงไม่กี่ชั่วโมงก็จะสลายไป หรือการสร้างกองหินรูปดอกสนตามชายหาดก่อนน้ำขึ้น เมื่อน้ำขึ้นก็จะทลายกองหินที่ทำไว้ ตามความเห็นของโกลด์สเวิร์ทธี “งานแต่ละชิ้นจะเติบโต, คงอยู่, สูญสลายไป – ซึ่งเป็นส่วนหนึ่งของวัฏจักร ที่การใช้การถ่ายภาพที่บันทึกให้เห็นถึงจุดที่อิ่มตัวที่มีชีวิตที่สุดของงาน งานตรงจุดสูงสุดเต็มไปด้วยพลังที่ผมหวังว่าจะสามารถแสดงออกได้จากการจับภาพเอาไว้ ส่วนกระบวนการหักพังสูญสลายนั้นเป็นสิ่งที่จะต้องเกิดขึ้นอย่างไม่ต้องสงสัย”

โกลด์สเวิร์ทธีสร้างงานศิลปะเฉพาะที่ชื่อ “Drawn Stone”ที่ได้รับจ้างในสร้างในบริเวณลานหน้าพิพิธภัณฑ์เดอยังในซานฟรานซิสโกในปี ค.ศ. 2005 ซึ่งเป็นงานที่สะท้อนถึงภาวะแผ่นดินไหวและผลที่เกิดขึ้นบ่อยครั้งในบริเวณซานฟรานซิสโก งานที่ติดตั้งรวมรอยแยกใหญ่บนทางเดินทีแตกออกเป็นรอยแยกเล็ก และ หินปูนที่แตกกระจัดกระจายที่ใช้เป็นที่นั่งได้ รอยแยกเล็กสร้างโดยการใช้ค้อนทุบซึ่งทำให้รอบแตกเป็นรอยประเภทที่ทำนายไม่ได้ว่าจะออกมาในรูปแบบใด

## รางวัลและอิสริยาภรณ์
* ค.ศ. 1979 – North West Arts Award  
* ค.ศ. 1980 – Yorkshire Arts Award  
* ค.ศ. 1981 – Northern Arts Award  
* ค.ศ. 1982 – Northern Arts Award  
* ค.ศ. 1986 – Northern Arts Bursary  
* ค.ศ. 1987 – Scottish Arts Council Award  
* ค.ศ. 1989 – Northern Electricity Arts Award
* ค.ศ. 2000 – Appointed officer of the Order of the British Empire (OBE)

## งานที่ได้รับการตีพิมพ์
*
*
*
*
* Republished as 
*
*
*
*
*
*
*
*
*
*
*
*
*

## งานแสดงศิลปะและงานติดตั้ง

## คำกล่าว

## ดูเพิ่ม
* Environmental art
* Environmental sculpture
* Greenmuseum.org
* ภูมิศิลป์
* Rock balancing

## อ้างอิง

*
*Biography of Andy Goldsworthy at the Cass Sculpture Foundation 
*Biography of Andy Goldsworthy at the National Gallery of Art, Washington, D.C.
*

## ข้อมูลเพิ่มเติม
**บทความ**:
*
*
*SPARK Educator Guide . Andy Goldsworthy at the de Young Museum in San Francisco. (Visual Arts: earthworks). (2005).

**หนังสือ**:
*
*
*
*

**ภาพยนตร์/สารคดี**
**[[Rivers and Tides]]* (2001) สารคดีโดย Thomas Riedelsheimer
**[[Leaning into the Wind]]* (2017) สารคดีโดย Thomas Riedelsheimer ()

## แหล่งข้อมูลอื่น

**ทั่วไป**:
*Andy Goldsworthy at the Cass Sculpture Foundation 
*Andy Goldsworthy at artnet
*Andy Goldsworthy's 1980s work with  Common Ground, a UK charity and lobby group promoting local distinctiveness
*Andy Goldsworthy working on ''Drawn Stone'' on KQED's TV programme ''Spark'' (June 2005)

**ศิลปะ**:

*Online preview of the Andy Goldsworthy Digital Catalogue DVD Volume 1: 1976-1986. A collaborative effort involving Goldsworthy, The Crichton Foundation, and the University of Glasgow's Crichton Campus and Humanities Advanced Technology and Information Institute (HATII). The DVD documents, visually and textually, the first ten years of Goldsworthy's ephemeral outdoor practice. It replicates Goldsworthy's "Slide Cabinet Index", and includes previously unpublished material from "Goldsworthy's Sketchbook Diaries".
*"Wet feathers/Wrapped around a stone/Before the incoming tide, Carrick " (1999). Photograph from the collection of the San Francisco Museum of Modern Art.
*"Snowballs in Summer " (2000), photographed in Charterhouse Square and Smithfield Market in Smithfield, London, UK. Photographs from the Conway Collection, Courtauld Institute of Art, London.
*"Three Cairns " (2002), Des Moines Art Center, Des Moines, Iowa, US.
*Photographs by Andy Goldsworthy in the UK Government Art Collection .
*Photographs of Andy Goldsworthy's sculptures at Flickr
*Andy Goldsworthy's Portfolio at the Cass Sculpture Foundation 
*  SaveLandArt.org - Media Initiatives to Protect Land Art from Urbanization, Industry and Overcuration. 
*  EarthArtists.org - listings of Earth, Land, and Eco-artists. 
* Visiting the "Spire" 

หมวดหมู่:ประติมากรชาวอังกฤษ
หมวดหมู่:นักถ่ายภาพชาวอังกฤษ
หมวดหมู่:ประติมากรในคริสต์ศตวรรษที่ 20
หมวดหมู่:ประติมากรในคริสต์ศตวรรษที่ 21 
หมวดหมู่:ธรณีศิลป์
หมวดหมู่:ศิลปินศิลปะจัดวาง
หมวดหมู่:ศิลปะชั่วขณะ
หมวดหมู่:บุคคลจากมหาวิทยาลัยสแตนฟอร์ด